Glitiškių ąžuolas

Glitiškių ąžuolas – botaninis Lietuvos gamtos paveldo objektas, 1960 metais paskelbtas gamtos paminklu. Auga  Glitiškių kaime, Paberžės sen., Vilniaus raj. Medžio rūšis – paprastasis ąžuolas (Quercus robur L.). Ąžuolo kamieno apimtis 1,3 metro aukštyje – 7,40 m, medžio aukštis – 24 m, lajos aukštis – 20 m.Glitiškių ąžuolas. Visuotinė lietuvių enciklopedija. Nuoroda tikrinta 2023-04-08. Medis pasiekė gamtinę brandą ir yra degeneracijos fazėje.

 Istorija 
Prie šio ąžuolo, pasak pasakojimų, 1831 m. sukilęs prieš carinę priespaudą rinkdavęsis dvaro jaunimas. Nuo čia jie žygiavę į Vilnių ir įsitraukę į sukilėlių gretas.Glitiškės. Vilnijos vartai. Nuoroda tikrinta 2023-04-08. Taip pat pasakojama, kad daug metų ąžuole perėjo baltųjų gandrų pora, tačiau 1975 m. pavasarį atskridę gandrai netūpė į lizdą, tad žmonės jiems surentė lizdą kitame medyje; netrukus didelė šaka su senuoju lizdu nulūžo.Gediminas Isokas. Lietuvos gamtos paminklai. – Vilnius: Mintis, 1995, 371 psl.

Dabar ąžuolas auga prie Glitiškių dvaro sodybos.

 Šaltiniai 

 Nuorodos 
 Saugomų teritorijų valstybės kadastras
 Paminkliniai medžiai Lietuvoje 

Kategorija:Lietuvos gamtos paminklai
Kategorija:Vilniaus rajono paveldas
Kategorija:Ąžuolai gamtos paminklai